b"\n_START_ARTICLE_\nSoldats de Salamina\n_START_SECTION_\nArgument\n_START_PARAGRAPH_\nEl nucli central de la novel\xc2\xb7la gira entorn de la persona real de Rafael S\xc3\xa1nchez Mazas, escriptor i ide\xc3\xb2leg de la Falange Espa\xc3\xb1ola, estret col\xc2\xb7laborador de Jos\xc3\xa9 Antonio Primo de Rivera i, en particular, de l'episodi en el qual va escapar del seu afusellament. La Guerra Civil Espanyola est\xc3\xa0 acabant, i les tropes nacionals avancen cap a Catalunya. Les tropes republicanes en retirada destrueixen ponts i vies de comunicaci\xc3\xb3 per protegir la seva fugida. S\xc3\xa1nchez Mazas, pres a Barcelona, escapa d'un afusellament col\xc2\xb7lectiu. Quan surten a cercar-lo, un soldat republic\xc3\xa0 que acaba d'emocionar tots els presos ballant al so del pasdoble Suspiros de Espa\xc3\xb1a el troba, l'encanona per\xc3\xb2, finalment, li perdona la vida i el deixa fugir. S\xc3\xa1nchez Mazas s'amaga al bosc i aconsegueix l'ajuda d'un grup de pagesos als quals tornar\xc3\xa0 el favor ajudant-los un cop acabada la guerra._NEWLINE_L'autor, Javier Cercas, es converteix en un personatge de la novel\xc2\xb7la; un periodista que investiga aquest succ\xc3\xa9s abans d'escriure el llibre.\n_START_SECTION_\nT\xc3\xadtol\n_START_PARAGRAPH_\nCom es costum amb Cercas el t\xc3\xadtol del llibre es ambigu i nom\xc3\xa9s va \xc3\xa9sser escrit quan la novel\xc2\xb7la era pr\xc3\xa0cticament acabada. El nom Soldats de Salamina fa refer\xc3\xa8ncia a la famosa batalla de Salamina on els grecs, comandats per Temistocles, varen v\xc3\xa8ncer l'imperi Persa. Encara que l'argument del llibre no est\xc3\xa0 directament relacionat amb aquest episodi hist\xc3\xb2ric, aquesta batalla era un dels temes d'inter\xc3\xa8s de S\xc3\xa1nchez Mazas.\n_START_SECTION_\nPel\xc2\xb7l\xc3\xadcula\n_START_PARAGRAPH_\nSoldados de Salamina \xc3\xa9s una pel\xc2\xb7l\xc3\xadcula de David Trueba de 2002."